A Bizottság 1510/2000/EK rendelete
(2000. július 12.)
a gabonafélék piacának közös szervezéséről szóló 1766/92/EGK tanácsi rendelet B. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1253/1999/EK rendelet [1] által módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2], és különösen annak 13. cikke (11) bekezdésére,
mivel:
(1) A legutóbb a 2491/98/EK bizottsági rendelet [3] által módosított, a mezőgazdasági termékek feldolgozása révén nyert egyes árukra vonatkozó kereskedelmi szabályozás megállapításáról szóló, 1993. december 6-i 3448/93/EK tanácsi rendelet [4] 8. cikke úgy rendelkezik, hogy az áruk kivitelekor a felhasznált mezőgazdasági termékekre vonatkozóan az érintett ágazat piacának közös szervezéséről szóló rendeletek alapján megállapított visszatérítés fizethető.
(2) Az 1766/92/EGK rendelet 13. cikke úgy rendelkezik, hogy visszatérítést kell fizetni egyes, az említett rendelet hatálya alá tartozó termékekre abban az esetben, ha azokat az említett rendelethez csatolt B. mellékletben felsorolt áruk formájában exportálják.
(3) Tekintetbe véve a Közösségnek a Kereskedelmi Világszervezet (WTO) Mezőgazdasági Megállapodása [5] alapján fennálló kötelezettségeit és a költségvetési lehetőségeket, továbbá tekintetbe véve a közösségi és világpiaci mezőgazdasági árak, valamint a Szerződés I. mellékletében fel nem sorolt árutípusokhoz tartozó mezőgazdasági termékek exportjának előirányzott alakulását, korlátozni kell az export-visszatérítés lehetőségét azon mezőgazdasági termékekre vonatkozóan, amelyek olyan áruk formájában jelennek meg, amelyekben azokat felhasználhatják.
(4) Ennek eredményeként az 1766/92/EGK rendelet B. mellékletében szereplő áruk listáját módosítani kell.
(5) Az e rendeletben előírt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
Az 1766/92/EGK rendelet B. mellékletének helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Az e rendelet hatálybalépésének időpontja előtt kiadott visszatérítési igazolásokra ezt a rendeletet nem lehet alkalmazni.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 2000. július 12-én.